জামায়াত-শিবিরের নেতাকর্মীদের গ্রেফতারের প্রতিবাদ ও আমীরে জামায়াতসহ গ্রেফতারকৃতদের নিঃশর্ত মুক্তির দাবীতে বিক্ষোভ সমাবেশ বরিশাল মহানগরীর উদ্যোগে অনুষ্ঠিত হয়। বরিশাল বার লাইব্রেরীতে অনুষ্ঠিত সমাবেশে সভাপতির বক্তব্যে এ্যাডভোকেট হেলাল বলেন, সরকার সারা দেশকে কারাগারে পরিণত  করেছে। ডিজিটাল বাকশালী এ সরকার ক্ষমতা চিরস্থায়ী করার জন্য জুলুম নির্যাতনের পথ বেছে নিয়েছে। তারা পুলিশকে দলীয় স্বার্থে ব্যবহার করে পুরো পুলিশ বাহিনীকে আওয়ামী কর্মীর ভুমিকা পালনে বাধ্য করছে। সরকার জামায়াত এবং শিবিরের শত শত নেতাকর্মীকে বিনা কারণে গ্রেফতার করে জেলে আটক রেখেছে। হরতাল চলাকালে [...]